- 198 — 



„Støvets Aar", var han i sin fulde Kraft. I Sommeren 1904 blev han 

 angrebet af en smertefuld Sygdom, Zona, som for nogen Tid gjorde 

 ham uarbejdsdygtig, og som kun langsomt fortog sig. I de sidste 

 to Aar var han af og til syg, men han rettede sig igen, og hans 

 Arbejdsevne var usvækket; det var imidlertid tydeligt for hans 

 Nærmeste, at hans Modstandskraft var ringere end før. I de sidste 

 Dage af 1906 følte han sig syg, men han gik dog først tilsengs 

 nogle Dage ind i det nye Aar. Sygdommen, Influenza, antog dog 

 snart en alvorlig Karakter, Kræfterne svandt, og den 16. Januar om 

 Morgenen sov han hen. 



Imellem Rostrups efterladte Papirer fandtes følgende med hans 

 Haandskrift skrevne Vers, hvis Oprindelse er mig ubekendt: 



Naar ikkun Du vandrer den lige Vej 

 Og Din Tid med Passeren maaler, 

 Vil Lykken Dig sikkerlig svigte ej 

 Og Du faar al den, som Du taaler. 



Dette Vers kunde godt sættes som Motto over en Livsskildring 

 af ham, thi det peger hen paa nogle af hans vigtigste Egenskaber, 

 hans Retsindighed og Ærlighed og hans utrættelige Flid. Og det 

 kan sikkert siges om ham, at han var en lykkelig Mand, selv om 

 han ikke var fri for Sorg og Modgang. Han følte først og frem- 

 mest Glæde ved sit Arbejde, og det var derfor en Lykke for ham, 

 at han gik bort midt i sin Virksomhed uden i væsentlig Grad at 

 have følt Alderdommens Tryk. Han har ved sit ærlige og trofaste 

 Arbejde ikke alene gjort sig fortjent til sin Samtids dybe Taknemme- 

 lighed; men han har rejst sig selv et Mindesmærke i den danske 

 videnskabelige Litteratur, som vil blive bevaret til sene Tider. 



Til Udarbejdelsen af Ovenstaaende er især benyttet R ostrups Selvbiografi 1 ) 

 i Univ. Indbydelsesskrift til Reformationsfesten 1894, og forskellige Optegnelser 

 af ham selv samt mundtlige Oplysninger af hans Datter, Frøken Asta Rostrup. 

 Blandt de mange foreliggende Biografier og Nekrologer skal henvises til følgende: 

 af W. Johannsen i Ugeskrift for Landmænd 1891, O. G. Petersen i Bricka's 

 Biograf. Lexikon 14. Bind, Andr. Madsen i Illustr. Tidende 3. Febr. 1901, 

 Al fr. Bruun i Gartner-Tidende 1907, K. Hansen i Vort Landbrug 1907. 

 Hertel i Tidsskr. f. Landøkonomi 1907, N. Wille i Norsk Landmandsblad 

 1907. Med Hensyn til Rostrups Publikationer henvises til Warmings Den 

 danske botaniske Litteratur til 1880 i Bot. Tidsskr. 12. Bind og til de senere i 

 Medd. fra bot. Foren, og i Bot. Tidsskr. publicerede Litteraturfortegnelser. 



*) De to sidste Fornavne er her blevne ombyttede. 



